CELEX: 32012R0546
Language: da
Date: 2012-06-25 00:00:00
Title: Kommissionens gennemførelsesforordning (EU) nr. 546/2012 af 25. juni 2012 om ændring af forordning (EU) nr. 206/2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater  EØS-relevant tekst

26.6.2012   
            
            
               DA
            
            
               Den Europæiske Unions Tidende
            
            
               L 165/25
            
         KOMMISSIONENS GENNEMFØRELSESFORORDNING (EU) Nr. 546/2012
   af 25. juni 2012
   om ændring af forordning (EU) nr. 206/2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, og artikel 8, nr. 4),
   under henvisning til Rådets direktiv 2004/68/EF af 26. april 2004 om dyresundhedsbestemmelser for import til og transit gennem Fællesskabet af visse levende hovdyr, om ændring af direktiv 90/426/EØF og 92/65/EØF og om ophævelse af direktiv 72/462/EØF (2), særlig artikel 3, stk. 1, og artikel 7, litra e), og
   ud fra følgende betragtninger:
   
               (1)
            
            
               Ved forordning (EU) nr. 206/2010 (3) fastsættes der krav vedrørende udstedelse af veterinærcertifikater ved indførsel til Unionen af visse sendinger af levende dyr eller fersk kød. Der fastlægges også lister over tredjelande, tredjelandsområder eller dele heraf, hvorfra det er tilladt at indføre disse sendinger til Unionen.
            
         
               (2)
            
            
               I henhold til forordning (EU) nr. 206/2010 må sendinger af hovdyr kun indføres til Unionen, hvis de kommer fra et tredjeland, tredjelandsområde eller dele heraf, der er opført i del 1 i bilag I til nævnte forordning, og for hvilke(t) der i samme del er angivet et standardveterinærcertifikat, som skal anvendes for den pågældende sending. De pågældende sendinger skal desuden ledsages af et behørigt veterinærcertifikat, der udfærdiges i overensstemmelse med det relevante standardveterinærcertifikat i del 2 i bilag I til forordning (EU) nr. 206/2010 under hensyntagen til de særlige betingelser, der er anført i kolonne 6 i del 1 i nævnte bilag.
            
         
               (3)
            
            
               Hele Canadas område, undtagen regionen Okanagan Valley i British Columbia, er opført i del 1 i bilag I til forordning (EU) nr. 206/2010 som godkendt til eksport til Unionen af bl.a. tamfår (Ovis aries) og tamgeder (Capra hircus), der er beregnet til avl og/eller levebrug efter import, og som er ledsaget af et veterinærcertifikat i overensstemmelse med standardcertifikat OVI-X. Canada er imidlertid ikke opført i kolonne 6 i tabellen i del 1 i nævnte bilag som et område, der har status som officielt brucellosefrit med henblik på eksport til Unionen af levende dyr, for hvilke der er udstedt et standardcertifikat.
            
         
               (4)
            
            
               Det fastsættes i direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (4) bl.a., hvilke betingelser der skal være opfyldt, for at medlemsstaterne eller regioner heraf kan anerkendes som officielt brucellosefrie.
            
         
               (5)
            
            
               Det fastsættes derudover i direktiv 2004/68/EF, at hvis Unionen formelt kan anerkende, at et tredjelands officielle sundhedsgarantier er ligestillede, kan de særlige dyresundhedsbetingelser for indførsel af levende hovdyr fra det pågældende tredjeland til Unionen dog baseres på disse garantier.
            
         
               (6)
            
            
               Canada har forelagt Kommissionen dokumentation for, at betingelserne i direktiv 91/68/EØF for at blive anerkendt som officielt fri for brucellose (B. melitensis) er opfyldt for hele det pågældende tredjelands område med henblik på eksport til Unionen af tamfår (Ovis aries) og tamgeder (Capra hircus), der er beregnet til avl og/eller levebrug efter import, og som er ledsaget af et veterinærcertifikat i overensstemmelse med standardcertifikat OVI-X som anført i del 2 i bilag I til forordning (EU) nr. 206/2010.
            
         
               (7)
            
            
               Efter en evaluering af den dokumentation, Canada har forelagt, bør det pågældende tredjeland anerkendes som officielt frit for brucellose (B. melitensis). Den relevante oplysning bør derfor anføres for det pågældende tredjeland i kolonne 6 i tabellen i del 1 i bilag I til forordning (EU) nr. 206/2010.
            
         
               (8)
            
            
               I henhold til forordning (EU) nr. 206/2010 må sendinger af fersk kød til konsum desuden kun importeres til Unionen, hvis de kommer fra et tredjeland, tredjelandsområde eller dele heraf, der er opført i del 1 i bilag II til nævnte forordning, og for hvilke(t) der i samme del er angivet et standardveterinærcertifikat, som skal anvendes for den pågældende sending.
            
         
               (9)
            
            
               Fire dele af Botswana er opført i del 1 i bilag II til forordning (EU) nr. 206/2010 som regioner, hvorfra import til Unionen af udbenet og modnet, fersk kød af hovdyr er tilladt. De pågældende regioner omfatter adskillige veterinære sygdomsbekæmpelseszoner.
            
         
               (10)
            
            
               Efter et udbrud af mund- og klovesyge i region BW-1 i Botswana blev det ved forordning (EU) nr. 206/2010 som ændret ved Kommissionens gennemførelsesforordning (EU) nr. 801/2011 (5) fastsat, at Botswanas tilladelse til at eksportere udbenet og modnet, fersk kød af hovdyr fra den pågældende region til Unionen skulle suspenderes fra den 11. maj 2011. Region BW-1 i Botswana omfatter de veterinære sygdomsbekæmpelseszoner 3c, 4b, 5, 6, 8, 9 og 18.
            
         
               (11)
            
            
               Den 2. december 2011 meddelte Botswana Kommissionen, at Verdensorganisation for Dyresundhed havde godkendt de veterinære sygdomsbekæmpelseszoner 3c, 4b, 5, 6, 8, 9 og 18 som officielt frie for mund- og klovesyge. Suspensionen af tilladelsen til at eksportere udbenet og modnet, fersk kød af hovdyr fra den pågældende region til Unionen er derfor ikke længere nødvendig.
            
         
               (12)
            
            
               Botswana har imidlertid erklæret et område i den veterinære sygdomsbekæmpelseszone 6, der ligger tæt på grænsen til Zimbabwe, for en zone med intensiv overvågning og har meddelt Kommissionen, at alt tamkvæg i den pågældende zone er blevet slagtet. Der bør ikke gives tilladelse til eksport af udbenet og modnet, fersk kød af hovdyr fra det pågældende område til Unionen. Området bør derfor udgå af region BW-1 som anført i del 1 i bilag II til forordning (EU) nr. 206/2010.
            
         
               (13)
            
            
               Forordning (EU) nr. 206/2010 bør derfor ændres i overensstemmelse hermed.
            
         
               (14)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   I forordning (EU) nr. 206/2010 foretages følgende ændringer:
   
               1)
            
            
               Angivelserne vedrørende Canada i del 1 i bilag I affattes således:
               
                           »CA — Canada
                        
                        
                           CA-0
                        
                        
                           Hele landet
                        
                        
                           POR-X
                        
                        
                            
                        
                        
                           
                              IVb IX V«
                        
                     
                           CA-1
                        
                        
                           Hele landet undtagen regionen Okanagan Valley i British Columbia beskrevet som følger:
                           
                                       —
                                    
                                    
                                       fra et punkt på grænsen mellem Canada og USA beliggende 120° 15′ V længde, 49° N bredde
                                    
                                 
                                       —
                                    
                                    
                                       mod nord til et punkt beliggende 119° 35′ V, 50° 30′ N
                                    
                                 
                                       —
                                    
                                    
                                       mod nordøst til et punkt beliggende 119° V, 50° 45′ N
                                    
                                 
                                       —
                                    
                                    
                                       mod syd til et punkt på grænsen mellem Canada og USA beliggende 118° 15′ V, 49° N
                                    
                                 
                        
                           BOV-X, OVI-X, OVI-Y RUM(*)
                        
                        
                           
                              A
                           
                        
                     
         
               2)
            
            
               Angivelserne vedrørende Botswana i del 1 i bilag II affattes således:
               
                           »BW — Botswana
                        
                        
                           BW-0
                        
                        
                           Hele landet
                        
                        
                           EQU, EQW
                        
                        
                            
                        
                        
                            
                        
                        
                            
                        
                        
                            
                        
                     
                           BW-1
                        
                        
                           De veterinære sygdomsbekæmpelseszoner 3c, 4b, 5, 6, 8, 9 og 18, undtagen zonen med intensiv overvågning i zone 6 mellem grænsen til Zimbabwe og hovedvej A1
                        
                        
                           BOV, OVI, RUF, RUW
                        
                        
                           F
                        
                        
                           1
                        
                        
                           11. maj 2011
                        
                        
                           26. juni 2012
                        
                     
                           BW-2
                        
                        
                           De veterinære sygdomsbekæmpelseszoner 10, 11, 13 og 14
                        
                        
                           BOV, OVI, RUF, RUW
                        
                        
                           F
                        
                        
                           1
                        
                        
                            
                        
                        
                           7. marts 2002
                        
                     
                           BW-3
                        
                        
                           Veterinær sygdomsbekæmpelseszone 12
                        
                        
                           BOV, OVI, RUF, RUW
                        
                        
                           F
                        
                        
                           1
                        
                        
                           20. oktober 2008
                        
                        
                           20. januar 2009
                        
                     
                           BW-4
                        
                        
                           Veterinær sygdomsbekæmpelseszone 4a, undtagen den 10 km brede stødpudezone med intensiv overvågning langs grænsen til zonen med vaccination mod mund- og klovesyge og områderne med vildtforvaltning
                        
                        
                           BOV
                        
                        
                           F
                        
                        
                           1
                        
                        
                            
                        
                        
                           18. februar 2011«
                        
                     
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. juni 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  EUT L 139 af 30.4.2004, s. 321.
   
      (3)  EUT L 73 af 20.3.2010, s. 1.
   
      (4)  EFT L 46 af 19.2.1991, s. 19.
   
      (5)  EUT L 205 af 10.8.2011, s. 27.